d445071ff9714b6c381d17ecf63ac0d5
hvorfor flytte sammen med en roommate?
boligportal.dk
2021.10
det er mange gode grunde til at flytte sammen med en eller flere roommates, men her får du de tre bedste grunde:

### det er lettere at finde en bolig, når man er flere

der er stor efterspørgsel på små lejeboliger, især i storbyerne, hvor mange ønsker at bo i en etværelses eller to værelseslejlighed. men det kan være svært at finde en sådan en lejebolig, som man også har råd til at sidde i alene. derfor kan det være en fordel at leje en større lejlighed og **[fremleje et eller flere værelser](https://www.boligportal.dk/blog/boligudlejning/fremleje-af-lejebolig/)** til roomies. alternativt kan du selvfølgelig også selv søge et værelse hos en roomie.

### 

### ved at dele udgifterne med andre, får du en bedre økonomi

en anden fordel ved at bo flere sammen er, at der er penge at spare på husleje og forbrug. rigtig mange studerende vælger at flytte sammen med nogen for netop at spare penge. det er ikke kun huslejen, der bliver splittet, det gælder også udgifter til eksempelvis tv og internet, og vægter man det sociale højt, kan udgifter til indkøb af mad osv. også reduceres en del.

### 

### roommates bidrager til et socialt liv

ny research tyder på, at ensomhed er et stort problem. både blandt voksne der bor alene, ældre og tilflyttere til nye byer såsom studerende, der skal starte på uddannelse i en ny by. her kan det gavne at bo sammen med en eller flere roommates. det åbner nemlig op for et socialt fællesskab. flytter du til en ny by for at studere, er det derfor en god ide aktivt at søge fællesskabet som en genvej til et større netværk. andre synes også bare, at det er hyggeligere at bo sammen med en roomie, fordi der er nogen at komme hjem til og tale med efter en masse nye indtryk.


a80a4c45210c48acf7bee47757ad39ee
hvordan skal du gribe roommate-søgningen an?
boligportal.dk
2021.10
du kan både **[udleje et værelse](https://www.boligportal.dk/udlej-værelse)** og **[leje et værelse](https://www.boligportal.dk/værelser/)** hos boligportal. men det er en god idé at gøre dig nogle overvejelser, inden du kaster dig ud i at bo sammen med en roommate. start eventuelt med at lave en liste med alt det, der er vigtigt for dig:

 

* vil du bo sammen med en eller flere roommates?
* ønsker du at bo sammen med en, der minder om dig selv eller er det vigtigt for dig, at i er forskellige?
* skal det være nogen, som du kender i forvejen eller er du åben for at flytte sammen med nogen, du først skal til at lære at kende?
* 

der er der både fordele og ulemper ved ovenstående, da du ikke kan forudsige, hvordan det kommer til at gå. hvis du vælger at flytte sammen med én du kender på forhånd, er der større chance for, at du ved, hvad du går ind til. men det kan dog på den anden side også være et sats at flytte sammen med en god ven eller veninde, hvis resultatet bliver, at det ikke fungerer at bo sammen. det er derudover vigtigt, at du er afklaret omkring hvilke(n) type person(er) du har lyst til bo sammen med. er du for eksempel ordensmenneske, kan det være en fordel at flytte sammen med én, som også går op i, at der er styr på hjemmet, og kan du ikke fordrage røg, så er det vigtigt, at din kommende roomie ikke ryger osv.


08faee57037139803cec7ad7e3010675
hvordan ved du, om i er et match?
boligportal.dk
2021.10
du kan formentlig hurtigt mærke, om der er kemi mellem dig og en potentiel roomie. men hvis du afholder fremvisning, har du en chance for at finde ud af, om der er kemi mellem dig og den person/eller de personer, du måske kommer til at bo sammen med.

 

til fremvisningen er det vigtigt, at du får spurgt ind til de ting, du måtte være i tvivl om. på den måde gør du det nemmere for dig selv, og du får måske også en bedre fornemmelse af, hvad du går ind til. det er en god idé at forberede nogle spørgsmål inden en fremvisning. men prøv også at følge din mavefornemmelse, når du skal vælge den endelige roommate.


4484e0b42960e704c3d36d77c2856a82
hvordan får du det til at fungere med en roomie?
boligportal.dk
2021.10
det er hyggeligt at bo flere sammen, men det kan også være en udfordring at skulle dele bolig med andre – også selvom du har gjort dit grundarbejde. der er nemlig mange problematikker, man kan støde på, når man bor sammen med andre. hvem står for rengøringen af fællesarealerne? må man spise maden fra alle hylder i køleskabet? hvem står får indkøb af toiletpapir? må man holde fester hver weekend? osv.

 

det kan være en stor hjælp at forventningsafstemme og lave nogle fælles husregler, der gør sig gældende for alle. så bliver livet bliver både nemmere og sjovere sammen. vi har lavet en **[roommate-kontrakt](https://boligportal.dk/blog/boligsoegning/boligportals-roommate-kontrakt/)**, der kan hjælpe med at holde styr på jeres interne regler.


010ce2396bb9484b1eb476523ed9eb0f
skal der laves en lejekontrakt?
boligportal.dk
2021.10
når du har fundet din roomie, er det vigtigt at i sammen får styr på lejekontrakten, så der ikke opstår misforståelser eller konflikter. hvis i sammen er inde over lejekontrakten, er i begge indforstået med, hvad der står skrevet i den. på den måde bliver det også lettere for jer at følge de regler og rammer, som i sætter op. en lejekontrakt skal blandt andet indeholde:

 

* lejer og udlejers navn og adresse
* lejemålets adresse
* lejemålets størrelse
* lejemålets inventar, stand og brugsret til ting i boligen (f.eks. vaskemaskine)
* lejemålets ophørsdato
* lejemålets husleje
* lejemålets depositum og forudbetalt husleje

 

du kan læse mere om lejekontrakten her. vil i gerne sikre jer, at i har styr på det med småt, når lejekontrakten skal udarbejdes, kan i med fordel bruge boligportals værktøj; **[den digitale lejekontrakt](https://kontrakter.boligportal.dk/landing)**. på den måde bliver det nemt og sikkert at lave en korrekt lejekontrakt.


0d4e6d85010bba96668ba0c25ad149d2
hvor mange må du dele lejlighed med?
boligportal.dk
2021.10
i lejeloven §69 står der, at det samlede antal personer, der bor i lejligheden, ikke må overstige antallet af beboelsesrum. du skal derfor være opmærksom på, at der er værelser nok til alle.


96b0a74289b460a27ff6ed206c68d262
kan du få boligstøtte, hvis du finder en roomie?
boligportal.dk
2021.10
om du kan få boligstøtte, hvis du finder en ny roomie, afhænger af en række forskellige forhold:

 

* hvor meget husleje i betaler, når alle udgifter til el, vand og varme er fratrukket
* hvor mange m2 jeres bolig er på
* hvor mange voksne og børn der bor i boligen
* om jeres samlede formue er over formuegrænsen (2020: 770.500 kr.)
* hvad jeres samlede indkomst er

 

du kan læse mere om [**boligstøtte**](https://www.boligportal.dk/blog/boligsoegning/kan-jeg-faa-boligstoette/)her.


343caf01ae864bbc1b38209168161c35
hvordan finder man den rigtige roommate? 
boligportal.dk
2021.10
*“man skal først gøre sig nogle overvejelser over, hvad der er vigtigt for én. på den måde er det lettere at imødekomme de værdier, man selv sætter pris på som for eksempel ikke at gå i byen hver weekend, og at det heller ikke skal sea forfærdelig rodet ud i lejligheden. jeg tror også, at det er en god idé at vælge en, som minder lidt om en selv, fordi man i højere grad har samme indstilling til, hvordan tingene skal være. da jeg skulle finde en roommate, var det også vigtigt for mig at finde en reel person. ærlighed kommer man langt med.”*


5b18ac6b011d072c07d1b9beee39ea16
hvordan kan man både fungere som udlejer og roomie? 
boligportal.dk
2021.10
*“jeg lavede en annonce, som jeg lagde ud på boligportal, hvor jeg skrev de vigtigste informationer om boligen, hvad dinna og jeg laver til dagligt og lidt om vores interesser. jeg modtog rigtig mange henvendelser fra interesserede boligsøgende. de ansøgninger, som fangede mig mest, var de ansøgninger, som ikke var alt for lange. det var et plus, hvis de var skrevet lidt humoristisk, for det kan hurtigt blive tørt og kedeligt. vi håndplukkede de personer, som vi gerne ville invitere til fremvisning og samtale.”*


c5c4b68c89ab1ebcbaf3c4a720dbbd66
hvor mange havde i inviteret til fremvisning? 
boligportal.dk
2021.10
*“vi havde inviteret ti til individuel fremvisning. på den måde havde vi bedre mulighed for at lære personerne lidt at kende. det er nemmere at få indblik og få afklaring på nogle spørgsmål ved en individuel fremvisning. set i bakspejlet var det måske en tand for mange, vi havde til fremvisning, for det kan være tidskrævende. men det var første gang, vi havde holdt fremvisninger, så derfor havde vi inviteret så mange. fremover vil jeg invitere færre for at spare tid.”*


88d31208ff70a7cdcac42eeb28e6b68f
hvad lagde i vægt på til samtalen?
boligportal.dk
2021.10
*“vi lagde vægt på personernes beskrivelse af dem selv – om der var lidt humor gemt i dem. vi lagde vægt på, at vi var nogenlunde jævnaldrende. samtidig var det vigtigt for os, at den person, som vi endte med at vælge, laver lidt af de samme ting som os selv. til fremvisningen lagde jeg vægt på om folk hvilede i sig selv, om de var ærlige og rare at være omkring. man får jo en hverdag, hvor mange gnidninger kan opstå, så det er vigtigt, at man hviler i sig selv. gnidninger løses på den bedste måde, hvis man ikke er så hysterisk omkring tingene, men i virkeligheden tør sige, hvad man mener.”*


1315cc5e5ae5faf65c3dc40dcd78753f
hvordan fandt i det rette match?
boligportal.dk
2021.10
*“vi fandt det rette match ved at vælge en person, som har nogenlunde de samme interesser som os selv. samtidig kunne vi hurtigt mærke, hvem der oprigtigt var interesseret i at bo her. jeg tror, man får det bedste match ved at vælge én, som man kommunikerer godt med og én, som man er på bølgelængde med. man skal også have de samme forventninger. dinna og jeg er meget sociale, og vi havde en forventning om, at vi ikke bare vil have en bofælle, der mangler et sted at bo. vi ville gerne bo sammen med én, som også er interesseret i at lære os at kende. der kan man have det på vidt forskellige måder. derfor erfarede jeg, hvor vigtigt det er at forventningsafstemme. for os var det sociale meget vigtigt, og det var også noget af det, vi valgte vores nye roomie ud fra.”*


12bbcaf022beef188b50d8d5b1afc926
hvordan forventningsafstemmer man bedst? 
boligportal.dk
2021.10
*“det er altafgørende, at man er ærlig. man kan for eksempel komme ind på, hvordan en typisk hverdag ser ud. man kan også komme ind på ens vaner og rutiner og blive enige om, hvordan det fremadrettet skal være i lejligheden. nogle har for eksempel madbudget, men det har vi ikke, da vi har en travl hverdag og ikke kan få det til at passe ind. det er også vigtigt at forventningsafstemme i forhold til huslige pligter, rengøring og praktiske ting, som hvis der er noget, der går i stykker. vi har alle et fælles ansvar, og hvis fryseren for eksempel går i stykker, skal vi selvfølgelig alle tage initiativ til, at det bliver ordnet.”*

